将至东昌寄寇太守未庵兼柬包蒙泉节推
旅客羁伤凭寓目，东济荣河渐衍沃。礼乐犹存鲁国风，鱼畋本负齐氓俗。专城太守旧怀思，佐理包何新相知。遥怜比璧光辉地，正是双刀宰割时。故人相别经五春，临当再见反伤神。预恐风波易暌阕，况陈委曲重酸辛。以兹盈盈数里间，将前还却转愁人。寄语风流贤五马，行春暂辍一娱宾。
主题：怀人
情感：哀伤